b'\n_START_ARTICLE_\nLarry Holmes vs. Ken Norton\n_START_SECTION_\nGenerelt\n_START_PARAGRAPH_\nIngen visste hvor stor verdi denne kampen ville f\xc3\xa5 da den gikk av stabelen i 1978. Da den aldrende VM-mesteren Ali tapte til Leon Spinks tidligere samme \xc3\xa5ret var Ken Norton rangert som f\xc3\xb8rsteutfordrer til Spinks. Men Spinks visste at Ali vs. Spinks 2 var en mye st\xc3\xb8rre og \xc3\xb8konomisk mer lukrativ kamp enn Spinks vs. Norton, s\xc3\xa5 han bestemte seg for \xc3\xa5 g\xc3\xa5 for pengene. Dette f\xc3\xb8rte til at boksingens to forbund p\xc3\xa5 den tiden, WBA og WBC, splittet med hverandre og gikk hver sin vei. WBA ville f\xc3\xb8lge Spinks, WBC ville f\xc3\xb8lge Norton. Som f\xc3\xb8lge av dette ble Norton erkl\xc3\xa6rt WBC-mester basert p\xc3\xa5 hans seier i VM-kvalifiseringskampen mot Jimmy Young noen m\xc3\xa5neder i forveien. Nr. 2 p\xc3\xa5 WBCs utfordrerliste var Larry Holmes, og han ble justert opp til nr. 1 n\xc3\xa5r Norton ble tildelt tittelen.\n_START_SECTION_\nf\xc3\xb8r kampen\n_START_PARAGRAPH_\nNorton hadde allerede m\xc3\xb8tt Ali tre ganger, en serie Ali ledet 2-1, men mange mente at Norton burde hatt seieren i deres tredje m\xc3\xb8te i 1976. Ali innr\xc3\xb8mte mange \xc3\xa5r senere at han ikke fortjente seieren i den kampen. Nortons claim til VM-tittelen n\xc3\xa5 var s\xc3\xa5 godt som noen annens._NEWLINE_Holmes var en ung tungvekter p\xc3\xa5 vei opp. Han hadde v\xc3\xa6rt Alis sparringsparter i flere \xc3\xa5r og plukket opp mange triks og knep fra \xe2\x80\x9dThe Greatest\xe2\x80\x9d. Med Holmes\xe2\x80\x99 seire over Earnie Shavers, Roy Williams og Rodney Bobick hadde han klatret rankingene. Det var n\xc3\xa5 duket for det som ble kalt \xe2\x80\x9dthe next generation\xe2\x80\x9d.\n_START_SECTION_\nom kampen\n_START_PARAGRAPH_\nI likhet med Ali vs. Frazier hadde ogs\xc3\xa5 Holmes og Norton boksestiler som passet hverandre bra \xe2\x80\x93 perfekt faktisk. De leverte \xc3\xa5rets beste tungvektskamp i 1978. Kampen var helt jevn da den gikk inn i 15. runde og begge to nektet \xc3\xa5 tape siste runde. Det kokte ned til hvem var villig til \xc3\xa5 presse seg lengst. Resultatet var en av de mest intense rundene tungvektsklassen har sett. N\xc3\xa5r deres 15 utrolige runder var omme fikk Holmes tildelt en knepen poengseier.\n_START_SECTION_\netter kampen\n_START_PARAGRAPH_\nDet som gj\xc3\xb8r denne kampen s\xc3\xa5 viktig er at Ali skulle komme til n\xc3\xa5 sl\xc3\xa5 Leon Spinks i returkampen og deretter legge opp. Dermed hadde WBA ingen mester lenger, og Holmes stod n\xc3\xa5 alene som eneste tittelholder i tungvektsklassen (IBF ble ikke etablert for 1984). Holmes skulle dessuten vise seg \xc3\xa5 v\xc3\xa6re en meget solid VM-mester, den suverent beste i tungvekteren fra Norton seieren i 1978 til han tapte tittelen i 1985. Blant de han forvarte tittelen mot var dessuten Leon Spinks og Ali, som gjorde et trist comeback fors\xc3\xb8k mot sin tidligere sparringspartner. Med seieren over Ken Norton, og Alis avgj\xc3\xb8relse om \xc3\xa5 legge hanskene p\xc3\xa5 hylla var Larry Holmes det eneste naturlige valget om \xc3\xa5 opprettholde den lin\xc3\xa6re tittelen.'